Covid
Dobry den, boli ma nos a hrdlo. Nemozem dobre rozpravat. 
Potrebovala by som nieco na hlieny 
alebo vykaslavanie hlienov. 
No, som v zahranici. 

Dakujem
Dobrý deň,
Ďakujeme za vašu otázku. Kašeľ je obranný mechanizmus organizmu, ktorý najčastejšie sprevádza ochorenia dýchacieho systému. Kašeľ môže byť suchý alebo vlhký. Vlhký kašeľ je produktívny a v dýchacích cestách je prítomný hlien. Ak je hlien príliš hustý, je stažené jeho vykašliavanie. To sa môže prejaviť záchvatom kašľa najmä v polohe ležmo. Rovnako sa môže kašeľ objaviť aj pri zatekajúcich hlienov z horných dýchacích ciest, čo sa môže prejaviť dráždením na kašeľ.
Na liečbu ochorení dýchacích ciest, ktoré sú sprevádzané tvorbou hustého hlienu a vlhkým kašľom je vhodným liek
Dr.Max Acetylcystein
. Účinná látka acetylcysteín znižuje viskozitu hlienu a uľahčuje jeho vykašliavanie. Dávkovanie je 1x denne 1 tablety po jedle v doobedných hodinách, ktorá sa rozpustí v dostatočnom množstve vody. Odporúčam zvyšiť príjem tekutín, ktoré napomáhajú mukolytickému účinku acetylcysteínu. Rovnako vhodným liekom je aj sirup
Ambroxol 30 mg/5 ml
. U dospelých je odporúčané dávkovanie 2x denne 10 ml.
Na uvoľnenie a vyčistenie (hygienu) nosa a nosových dutín je vhodný sprej
Dr.Max Sea Water Spray Hypertonic
. Obsahuje vysokú koncentráciu soli, vďaka čomu osmotickým pôsobením vyťahuje nadbytočnú vodu zo zdurenej nosovej sliznice, a tým znižuje jej opuchnutie. Prirodzene uvoľňuje nos v prípade nachladnutia, alergie alebo chrípky. Dávkovanie je niekoľkokrát denne 1-2 vstreky do každej nosovej dierky a je vhodný aj na dlhodobé používanie.
Na zmiernenie bolesti hrdla, s ktorou sú spojené ťažkostí pri prehĺtaní, je vhodný liek
Strepfen
vo forme cmúľacích pastiliek alebo spreja. Má protizápalový účinok. Zmierňuje bolesť v krku spojenú zvyčajne s bolestivým prehĺtaním a opuch hrdla, ktoré sprevádzajú zápalové a infekčné ochorenia horných dýchacích ciest bakteriálneho alebo vírusového pôvodu. Odporúčané dávkovanie je 1 pastilka každých 3 - 6 hodín podľa potreby, pričom maximálna denná dávka je 5 pastiliek počas 24 hodín. Nástup účinku prejavujúci sa útlmom bolesti a zmenšením opuchu by sa mal dostaviť počas 22 minút po užití pastilky a mal by pretrvávať 2 - 3 hodiny.
Uvedené produkty sú pravdepodobne dostupné aj v zahraničí. Líšiť sa môžu obchodným názvom, a preto sa odporúčam riadiť účinnými látkami uvedenými pri každom lieku.
Prajem skoré uzdravenie.
S pozdravom
Mgr. Tamara Jakúbeková